नागपुर. हाथीपांव उन्मूलन के लिए राज्य में स्वतंत्र विभाग बनाया गया है। इस रोग से बचने के लिए अनेक उपाय योजनाएं की जाती हैं। इसके बावजूद रोग थमने का नाम नहीं ले रहा है। स्वास्थ्य विभाग के आंकड़ों के मुताबिक हाथीपांव पीड़ितों में नागपुर विभाग में गड़चिरोली जिला सबसे आगे है। वर्ष 2016 में वहां 660 हाथीपांव पॉजीटिव नमूने पाए गए। जबकि नागपुर जिले में 319 पॉजीटिव पाए जाने की पुष्टि हुई है। वहीं गोंदिया जिले में सबसे कम यानी 87 पॉजीटिव नमूने मिले हैं।
बोलते आंकड़े
- संदिग्ध हाथीपांव मरीजों के खून के नमूनों की जांच में वर्ष 2016 में नागपुर विभाग में कुल 1943 नमूने पॉजीटिव पाए गए।
- नागपुर जिले में वर्ष 2016 में खून के 2 लाख 24 हजार 163 नमूनों की जांच की गई। इसमें से 319 नमूने पॉजीटिव पाए गए।
- गड़चिरोली जिले में 81 हजार 366 नमूनों की जांच में 660 पॉजीटिव मिले।
- भंडारा जिले में 1 लाख 5 हजार 291 नमूनों में 173 पॉजीटिव।
- गोंदिया जिले में 12 हजार 630 नमूनों में 87 पॉजीटिव।
- चंद्रपुर जिले में 1 लाख 46 हजार 409 नमूनों में 634 पॉजीटिव।
- वर्धा जिले में 75 हजार 21 नमूनों में 12 पॉजीटिव।
- सर्वे यूनिट द्वारा विभाग में विविध स्थानों से लिए गए 32 हजार 689 नमूनों में से 59 नमूने पॉजीटिव पाए गए।
कैसे होती है जांच
स्वास्थ्य विभाग द्वारा नियमित जांच में इस रोग के प्राथमिक लक्षण का अंदाजा होने पर हाथीरोग विभाग को सूचित किया जाता है। इसके बाद हाथीरोग विभाग के कर्मचारी रात में मरीज के घर जाकर उसके तथा परिवार के सदस्यों के रक्त के नमूने लेते हैं। परिसर के लोगों के भी रक्त नमूने लिए जाते हैं। प्रयोगशाला में इसकी जांच की जाती है। जांच में जिनके नमूने पॉजीटिव पाए जाते हैं, उन्हें औषधोपचार दिया जाता है।
बचने के सामान्य तरीके
- मच्छरों से बचाव हाथीपांव को रोकने का एक प्रमुख उपाय है। क्यूलेक्स मच्छर जिसके कारण हाथीपांव का संक्रमण फैलता है, आम तौर पर शाम और सुबह के वक्त काटता है।
- किसी ऐसे क्षेत्र में जहां हाथीपांव फैला हुआ है, वहां मच्छर के काटने से बचाना चाहिए।
- ऐसे कपड़े पहनें जिनसे पांव और बांह पूरी तरह से ढक जाएं।
- आवश्यकता पड़े तो पेर्मेथ्रिन युक्त (पेर्मेथ्रिन एक आम सिंथेटिक रासायनिक कीटनाशक होता है) कपड़ों का उपयोग करें।
- मच्छरों को मारने के लिए कीट स्प्रे का छिड़काव करें।
इलाज बीमारी की प्रारंभिक अवस्था में ही शुरू हो जाना चाहिए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva